Hiperseksualiteit - Wikipedia
Hiperseksualiteit is ’n mediese diagnose vir ’n buitengewoon gereelde of skielike toename in seksdrange. Die terme nimfomanie en satiriase is eens gebruik om die toestand in onderskeidelik vroue en mans te beskryf. Dit word nie meer in mediese kringe gebruik nie, hoewel eersgenoemde nog in die volksmond voorkom.
Hiperseksualiteit kan óf ’n primêre toestand óf die simptoom van ’n ander siekte of mediese toestand soos bipolêre gemoedsteuring wees. Dit kan ook veroorsaak word deur sekere medisynes en behandelings, soos middels teen Parkinsonsiekte of hormoonterapie met testosteroon en estrogeen.
Geneeshere stem nog nie saam oor die beste manier om hiperseksualiteit as ’n primêre toestand te beskryf of oor die wenslikheid om sulke gedrag en impulse as ’n aparte patologie te beskryf nie. Verskillende dokters en terapeute beskou hiperseksualiteit dikwels verskillend: as ’n verslawing, ’n soort obsessief-kompulsiewe steuring of ’n impulsiwiteitsteuring. ’n Paar skrywers erken nie so ’n siektetoestand nie en reken dit weerspieël bloot ’n kulturele afkeer van buitengewone seksuele gedrag.
Net soos wat daar geen konsensus is oor wat hiperseksualiteit veroorsaak nie, gebruik skrywers verskillende name om daarna te verwys, na gelang van watter teorie hulle voorstaan of watter spesifieke soort gedrag hulle bestudeer. Moderne name sluit in kompulsiewe masturbasie, kompulsiewe seksuele gedrag, kuberseksverslawing, erotomanie, oordrewe seksdrang, hiperfilie, hiperseksualiteit, hiperseksuele steuring, seksuele verslawing, seksuele kompulsiwiteit, seksuele afhanklikheid, seksuele impulsiwiteit en parafilieverwante steuring.
↑ Eli Coleman (July 1986). “Sexual Compulsion vs. Sexual Addiction: The Debate Continues”. SIECUS Report 14 (6): 7–11. Besoek op 2012-10-15.
↑ Levine, S.B. (2010). What is sexual addiction? Journal of Sex & Marital Therapy, 36, 261–275.
↑ Levine, M. P (1988). “The Myth of Sexual Compulsivity”. Journal of Sex Research 25 (3): 347–363. doi:10.1080/00224498809551467.
↑ 8,0 8,1 Rinehart, N.J., & McCabe, M.P. (1997). Hypersexuality: Psychopathology or normal variant of sexuality? Sexual and Marital Therapy, 12, 45–60.
↑ Kafka, M.P. (2010). Hypersexual Disorder: A proposed diagnosis for DSM-V. Archives of Sexual Behavior, 39, 377–400.
↑ Quadland, M.C. (1985). Compulsive sexual behavior: Definition of a problem and an approach to treatment. Journal of Sex and Marital Therapy, 11, 121–132.
↑ "ICD-10 entry for "Excessive sexual drive".". Apps.who.int. Besoek op 2012-06-22.
↑ Miller, B.L., Cummings, J.L., & McIntyre, H. (1986). Hypersexuality and altered sexual preferences following brain injury. Journal of Neurology, Neurosurgery and Psychiatry, 49, 867–873.
↑ Krueger, R.B., & Kaplan, M.S. (2001). The paraphilic and hypersexual disorders. Journal of Psychiatric Practice, 7, 391–403.
↑ Dodge, B., Reece, M., Cole, S.L., & Sandfort, T.G.M. (2004). Sexual compulsivity among heterosexual college students. Journal of Sex Research, 41, 343–350.
↑ Kafka, M.P. (1995b). Sexual impulsivity. In E. Hollander & D.J. Stein (reds.), Impulsivity and aggression (pp. 201–228). Chichester, England: John Wiley.
↑ Kafka, M.P. (1994). Paraphilia-related disorders: Common, neglected, and misunderstood. Harvard Review of Psychiatry, 2, 39–40.
↑ Kafka, M.P. (2000). The paraphilia-related disorders: Nonparaphilic hypersexuality and sexual compulsivity/addiction. In S.R. Leiblum & R.C. Rosen (reds.), Principles and practice of sex therapy (3de uitg., pp. 471–503). New York: Guilford Press.
Ontsluit van "https://af.wikipedia.org/w/index.php?title=Hiperseksualiteit&oldid=1801155"
Die bladsy is laas op 9 September 2018 om 18:36 bygewerk.